คําสั่งกรมบังคับคดีที่ 368 / 2553เรื่อง การใช้แบบรายงานผลการส่งหมาย ประกาศ และหนังสือในการบังคับคดีแพ่งและคดีล้มละลาย----------------------------------- เพื่อให้การปฏิบัติหน้าที่ของพนักงานเดินหมายเกี่ยวกับการส่งหมาย ประกาศ และหนังสือ ในการบังคับคดีแพ่งและคดีล้มละลาย ทั้งในส่วนกลางและส่วนภูมิภาค เป็นไปโดยเรียบร้อย เหมาะสม มีประสิทธิภาพ เกิดความเป็นธรรมแก่คู่ความที่เกี่ยวข้องทุกฝ่าย เป็นไปตามที่กฎหมายกําหนด และเป็น แนวทางเดียวกัน จึงมีคําสั่งดังต่อไปนี้ข้อ ๑ ให้พนักงานเดินหมายรายงานผลการส่งหมาย ประกาศ และหนังสือในการบังคับคดี โดยใช้แบบรายงานการเดินหมายแนบท้ายคําสั่งนี้ 1.1 แบบรายงานการเดินหมาย (ม.1) ให้ใช้รายงานในกรณีที่พนักงานเดินหมาย ทําการ ปิดประกาศ และให้ใช้รายงานในกรณีที่พนักงานเดินหมายทําการส่งหมาย ส่งประกาศ และหนังสือ แก่ผู้รับ ที่มีภูมิลําเนาตั้งอยู่ในส่วนกลางและส่วนภูมิภาค ในกรณีที่สถานที่ที่พนักงานเดินหมายทําการปิดประกาศ กับภูมิลําเนาของผู้รับ เป็นสถานที่เดียวกัน ให้พนักงานเดินหมายรายงานการปิดประกาศมาพร้อมกับรายงานการส่งหมาย และ หนังสือให้แก่ผู้รับในแบบรายงานเดินหมาย (ม.1) ในกรณีที่พนักงานเดินหมายส่งหมาย ประกาศ และหนังสือไม่ได้หรือส่งโดยวิธี ปิดหมาย ให้รายงานรายละเอียดสถานที่ส่งหมาย ประกาศ และหนังสือในการบังคับคดี ที่ปรากฏด้านหลังแบบ ม.1 พร้อมจัดทําแผนที่พอสังเขป เว้นแต่สถานที่ส่งหมาย ประกาศ และหนังสือเป็นสถานที่ราชการ 1.2 แบบรายงานการเดินหมาย (ม.2) ให้ใช้รายงานในกรณีที่พนักงานเดินหมาย ทําการส่งหมาย ประกาศ และหนังสือ แก่ผู้รับที่มีภูมิลําเนาตั้งอยู่ในส่วนกลางและส่วนภูมิภาค แล้วมี เหตุขัดข้องในการส่งหมาย ประกาศ และหนังสือ แก่ผู้รับตามภูมิลําเนาไม่ได้ เช่น สถานที่ส่งหมาย ประกาศ และหนังสือ ตามภูมิลําเนาได้ถูกรื้อถอน หาบ้านตามภูมิลําเนาไม่พบ เป็นต้น ให้รายงาน รายละเอียดสถานที่ส่งหมาย ประกาศ และหนังสือในการบังคับคดี ที่ปรากฏด้านหลังแบบ ม.2 พร้อม จัดทําแผนทีโดยสังเขป 1.3 แบบรายงานการเดินหมาย (ม.3) ใช้รายงานในกรณีที่พนักงานเดินหมายทําการส่ง หนังสือแจ้งการขีดหรือแจ้งถอนการยึดให้แก่เจ้าพนักงานที่ดิน 1.4 แบบรายงานการปิดประกาศยึดทรัพย์ (ม.4) ที่ดิน ที่ดินพร้อมสิ่งปลูกสร้าง) ใช้รายงานในกรณีที่พนักงานเดินหมายทําการปิดประกาศยึดทรัพย์ ณ ที่ตั้งทรัพย์ ที่เจ้าพนักงานบังคับคดี หรือเจ้าพนักงานพิทักษ์ทรัพย์ได้ทําการยึดที่ดินหรือที่ดินพร้อมสิ่งปลูกสร้าง ณ ที่ทําการ เมื่อพนักงานเดินหมายไปทําการปิดประกาศแล้ว ปรากฏว่าที่ตั้งทรัพย์คลาดเคลื่อน หรือที่ตั้งทรัพย์ไม่ตรงตามแผนที่หาแล้วไม่พบ ให้พนักงานเดินหมายจัดทําแผนที่โดยสังเขปในใบแนบ เสนอมาพร้อมกับรายงานการปิดประกาศ 1.5 แบบรายงานการปิดประกาศยึดทรัพย์ (ม.5) (ห้องชุด) ใช้รายงานในกรณีที่พนักงาน เดินหมายทําการปิดประกาศยึดทรัพย์ ณ ที่ตั้งทรัพย์ ที่เจ้าพนักงานบังคับคดีหรือเจ้าพนักงานพิทักษ์ทรัพย์ ได้ทําการยึดห้องชุด ณ ที่ทําการ เมื่อพนักงานเดินหมายไปทําการปิดประกาศแล้ว ปรากฏว่าที่ตั้งทรัพย์คลาดเคลื่อน หรือที่ตั้งทรัพย์ไม่ตรงตามแผนที่หาแล้วไม่พบ ให้พนักงานเดินหมายจัดทําแผนที่โดยสังเขปในใบแนบ เสนอมาพร้อมกับรายงานการปิดประกาศ 1.6 แบบรายงานการเดินหมาย (ม.6) ใช้รายงานในกรณีที่พนักงานเดินหมายทําการ ส่งหมาย ประกาศ และหนังสือ แก่ผู้รับที่มีภูมิลําเนาตั้งอยู่ในส่วนกลางและส่วนภูมิภาค แทนเจ้าพนักงาน บังคับคดีหรือเจ้าพนักงานพิทักษ์ทรัพย์ ผู้มีคําสั่งให้ส่งหมาย ประกาศ และหนังสือในการบังคับคดีข้อ ๒ ในการส่งหมาย ประกาศ หนังสือ ในส่วนงานวางทรัพย์ หรือการชําระบัญชีตามคําสั่งศาลให้ใช้คําสั่งนี้บังคับโดยอนุโลม อนึ่ง หากคําสั่ง บันทึกข้อความ หรือแนวปฏิบัติใด ที่ขัดหรือแย้งกับคําสั่งนี้ ให้ถือปฏิบัติ ตามคําสั่งนี้ ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 16 กันยายน 2553 ชูจิรา กองแก้ว (นางชูจิรา กองแก้ว) อธิบดีกรมบังคับคดี